stanford-oval/wikipedia huggingface dataset:
Viinistä viiniin

Viinistä viiniin – viininystävän vuosikirja oli vuosina 1998–2020 ilmestynyt suomalainen vuosikirja, joka esitteli Suomessa saatavilla olevia viinejä. Sitä kirjoitti ja toimitti alusta alkaen Juha Berglund, vuodesta 2003 yhdessä Antti Rinta-Huumon kanssa. He ovat Viinilehden asiantuntijoita ja Berglund myös sen perustaja. Vuosikirjaa julkaisi Otava. Viinistä viiniin -vuosikirjaa seurasi vuonna 2021 samojen tekijöiden uusi vuosikirja Viini, ruoka & hyvä elämä, joka ilmestyi kuitenkin vain yhden kerran.
Taskukirjakokoinen Viinistä viiniin keskittyi esittelemään ja arvioimaan Alkossa myytäviä viinejä. Teos oli vuodesta 2002 säännöllisesti Suomen kunkin vuoden kymmenen myydyimmän tietokirjan joukossa, vuonna 2012 kolmanneksi myydyimpänä. Eniten sitä myytiin vuonna 2007, yhteensä 42 300 kappaletta. Kaikkia vuosikertoja oli vuoteen 2018 mennessä myyty yhteensä yli 600 000 kappaletta.
Putoaminen (romaani)

| Putoaminen> La chute |
| --- | --- |

Alkuperäisteos
Kirjailija:  Albert Camus
Kieli:  ranska
Julkaistu:  1956
Suomennos
Suomentaja:  Maijaliisa Auterinen
Julkaistu:  1957

Löydä lisää kirjojaKirjallisuuden teemasivulta
Putoaminen (alkuteos: La chute) on ranskalaisen Albert Camus’n kolmas romaani vuodelta 1956. Suomeksi romaani ilmestyi vuonna 1957 Maijaliisa Auterisen kääntämänä.
Putoaminen on entisen menestyneen pariisilaisasianajajan, nykyisen katumuksentekijä-tuomarin (kuten hän itse asemansa määrittelee) tarina, jonka hän kertoo toisen maailmansodan jälkeen amsterdamilaisessa merimieskapakassa juuri kaupunkiin saapuneelle miehelle. Päähenkilö kuvaa koko romaanin kestävässä monologissaan yksityiskohtaisesti työtään katumuksentekijä-tuomarina sekä elämäänsä ennen Amsterdamiin saapumistaan. Lukija pystyy hyvin samaistumaan näkymättömään ja mykkään kuulijaan, jonka tarinan kertoja valitsee yleisökseen.
Camusmaiseen tapaan myös Putoaminen on pohjimmiltaan filosofinen teos, joka käsittelee ihmisen sisintä olemusta, olemassaoloa, vapautta, ateismia ja yhteiskuntaa. Camus’n äänellä päähenkilö pohtii ihmisen väistämättömän elämän turhuutta, syyllisyyttä ja syyttömyyttä sekä ihmisen omia arvoja; niiden puuttellisuutta ja vääristyneisyyttä.lähde?
Putoaminen on keskeinen teos Ranskan sodanjälkeisessä kirjallisuudessa sekä eksistentialismin klassikko. Romaani julkaistiin vuotta ennen Camus'n palkitsemista Nobelin kirjallisuuspalkinnolla.lähde?
C. J. Cherryh

| C>  J. Cherryh |
| --- | --- |

Henkilötiedot
Syntynyt: 1. syyskuuta 1942 (ikä 82) St. Louis, Missouri
Kansalaisuus:  Yhdysvallat
Ammatti:  kirjailija
Kirjailija
Palkinnot
 John W. Campbell Hugo-palkinto Locus-palkinto Damon Knight Memorial Grand Master Award 
Aiheesta muualla
cherryh.com
Löydä lisää kirjailijoitaKirjallisuuden teemasivulta
Carolyn Janice Cherry(h) (s. 1. syyskuuta 1942) on yhdysvaltalainen tieteiskirjailija. Hänet on nimetty yhdeksi tieteiskirjallisuuden Grand Mastereista.
Cherryh syntyi St. Louisissa, Missourissa, ja kasvoi pääosin Lawtonissa, Oklahomassa. Hän on valmistunut Oklahoman ja Johns Hopkinsin yliopistoista. Hän on kirjallisen uransa alettua (1976) julkaissut kymmeniä teoksia, joita on myös käännetty alkuperäisestä englannista lukuisille vieraille kielille, mutta ei suomeksi.
Cherryhille myönnettiin vuonna 1977 parhaan uuden kirjailijan John W. Campbell -palkinto. Hän sai lisäksi kolme Hugo-palkintoa vuosina 1979, 1982 ja 1989.
20. maaliskuuta 2001 löydetty asteroidi 77185 Cherryh on nimetty hänen mukaansa.
Teoksia

Downbelow Station (1981), Hugo-palkinto
Cyteen (1988), Hugo-palkinto, Locus-palkinto
Aiheesta muualla

C. J. Cherryh Internet Speculative Fiction Database -sivustolla (englanniksi)
C. J. Cherryh Science Fiction Awards Database -sivustolla (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI 2  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Yhdysvallat  Japani  Tšekki  Australia  Korea  Kroatia  Alankomaat  Puola  Portugali 
Tieteilijät:  CiNii 
Taiteenala:  MusicBrainz 
Henkilöt:  Trove 
Muut:  Europeana  SNAC  IdRef
Legends of Chima

| Legends of Chima |
| --- | --- |
Tyyli:  Tietokoneanimaatio
Kestoaika:  22 min
Pääosissa:  Scott Shantz David Attar Bethany Brown Bill Courage Jesse Inocalla Megan Kinsley Michael Patric Jeff Evans Todd 
Alkuperämaa:   Yhdysvallat
Verkko:   Cartoon Network  Nelonen
Esitetty:  16. tammikuuta 2013 – 22. marraskuuta 2014
Tuotantokausia:  3
Jaksoja:  41
Tuotanto
Tuotantoyhtiö(t):  M2Flim Prime Focus
Aiheesta muualla
IMDb 
Legends of Chima on yhdysvaltalainen tietokoneanimaatiosarja, joka perustuu Legon samannimiseen lelusarjaan.
Sarjan kaksi ensimmäistä jaksoa näytettiin Yhdysvalloissa Cartoon Networkilla 16. tammikuuta 2013. Suomeksi jälkiäänitetyt versiot kahdesta ensimmäisestä jaksosta löytyvät sarjan nettisivuilta. Sarjan ensimmäistä tuotantokautta alettiin näyttää Nelosella lauantaisin 7. syyskuuta 2013 alkaen. Toisen ja kolmannen tuotantokauden jaksoja on esitetty Nelonen Nappula-kanavalla vuonna 2015. Sarja päättyi Yhdysvalloissa kolmanteen tuotantokauteen 22. marraskuuta 2014.
Jaksot

| --- | --- |
 1. tuotantokausi The Power of the Chi  (2013) Chiman legendat (The Legends of Chima)  Suuri tarina (The Great Story)  Sisäinen soturi (The Warrior Within)  Huviajelu (The Joyride)  Päivä markkinoilla (Market Day)  Hyökkäys Kotkavuorelle (Attack on Eagle Spire)  Sadan vuoden kuu (The Hundred Year Moon)  Kaikkein suurin kisa (The Biggest Race of All)  Gorillan raivolla (Gorilla Gone Wild)  Ketunhäntä kainalossa (Foxtrot)  Chi-kaapparit (The Chi Jackers)  Tasapainottelua (Balancing Act)  Krokotiilinkyyneleet (Crocodile Tears)  Vale-Chin vaarat (Fake Chi, Real Trouble)  Korpit vastaan kotkat (Ravens Vs. Eagles)  Vaarallinen jälleennäkeminen (Reunion Gone Wrong)  Laval maanpaossa (Laval in Exile)  Musta pilvi (The Black Cloud)  Chima kukistuu (Chima Falls)  Chiman puolesta! (For Chima!) :  2. tuotantokausi: Quest for the Legend Beasts (2014) Kohti Kaukomaita (Into the Outlands)  Verkko kiristyy (A Tangled Web)  Legendojen varas (The Legend Thief)  Kotka ja karhu (The Eagle and the Bear)  Hammas tai seuraamukset (Tooth or Consequences)  Tämä voi pistää hiukan (This May Sting a Bit) 3. tuotantokausi: Legend of the Fire CHI (2014) Liekehtivät unet (Fire Dreaming)  Jääklaanin hyökkäys (Attack of the Ice Clan)  Cavoran kutsu (The Call of Cavora)  Tulikoe (Trial By Fire)  Sirppi (The Crescent)  Liekeissä (Fired Up!)  Kylmävarastossa (Cool and Collected)  Lumisotasilla (The Snowball Effect)  Kuninkuuden taakka (The King Thing)  Liukkailla jäillä (A Very Slippery Slope)  Artefakti (The Artifact)  Feeniks on laskeutunut (The Phoenix Has Landed)  Toivonkipinä (A Spark of Hope)  Tulisiivet (Wings of Fire)  Cavoran sydän (The Heart of Cavora)
Hahmot > Leijonat

Chin pyhiä vartijoita, jotka asuvat Mount Cavoran alapuolella Leijonatemppelissä. Kuukauden välein he jakavat keräämänsä Chin tasan kaikille heimoille, myös niille, joiden toimia he eivät hyväksy.
Laval: Sarjan päähenkilö ja leijonien kruununprinssi. Craggerin paras ystävä, vaikkakin väliaikaisesti tämän vastustaja 1. kaudella. Edustaa leijonia Speedorz-kisoissa sekä pahojen heimojen kohtaamisessa.
Lagravis: Lavalin isä ja leijonien kuningas.
Leonidas: Yksi leijonien vartioista, joka ei osaa tehdä kahta asiaa yhtä aikaa.
Longtooth: Leijonien vanhempi jalkasotilas.
Lennox: Leijonien nuorin jalkaväensotilas ja ajoneuvoekspertti.
Lavertus: Lavalin setä ja Lagraviksen veli. Hän oli rakastunut Crunketiin, mutta mustasukkainen Crominus oli lavastanut hänet varkaaksi, jolloin Lavertus oli karkotettu Chimasta. Hän ryhtyi naamioituneeksi Speedorz-kuskiksi nimeltä Varjotuuli, ja voittamillaan kultaisilla Chi-kuulilla hän oli paitsi suojautunut pahoilta heimoilta myös auttanut Chiman asukkaita. Kun pahojen heimojen tukikohta tuhoutuu, Lavertus jää jälkeen auttaakseen Lavalia ja muita pääsemään pakoon. Myöhemmin hän tekee paluun auttaessaan heitä ja feeniksejä taistelussa Jäämetsästäjiä vastaan.
Li'ella: Naarasleijona, yksi feeniksien opaskissoista ja tiikeri Tormakin adoptiotytär. Laval on ihastunut häneen ja Li'ellakin näyttää osoittavan kiinnostusta urosleijoniin. Mutta Sir Fangar on myös kiinnostunut Li'ellasta ja haluaa tämän puolisokseen.
Hahmot > Kotkat

Kotkavuorella olevassa Kotkatornissa asuva heimo, jonka jäsenet kykenevät lentämään itse.
Eris: Kotkien prinsessa ja Lavalin läheisimpiä ystäviä. Edustaa kotkia Speedorz-kisoissa sekä pahojen heimojen kohtaamisessa. Ei aluksi välittänyt Rogonin tunteista häntä kohtaan, mutta alkoi lopulta vastata niihin.
Ewald: Kotkien neuvoston johtaja.
Equila: Kotkien soturi. Toimii joskus Speedorz-kilpailujen kuuluttajana.
Ewar: Kotkien soturi ja Ewaldin neuvonantaja.
Eglor: Kotkien keksijä.
Elon: Kotkien soturi.
Hahmot > Gorillat

Gorillametsässä asuva erittäin tunteellinen heimo, jonka jäsenet rakastavat hedelmiä ja kukkia. Kutsuvat yleensä muita ”jäbiksi”.
Gorzan: Lavalin ystävä gorillojen joukossa. Edustaa gorilloja Speedorz-kisoissa sekä pahojen heimojen kohtaamisessa.
Grumlo: Gorillojen harmaaturkkinen johtaja. Esiintyi alun perin Lego-tuotteissa nimellä Gordo.
G'Loona: Nuori naarasgorilla.
Grizzam: Valkoturkkinen gorilla.
Gompsy: Gorillasoturi.
Hahmot > Krokotiilit

Chiman Soilla asuva heimo, jolla oli toisinaan pientä eripuraa leijonien kanssa.
Cragger: Krokotiilien kruununprinssi ja väliaikainen kuningas vanhempiensa katoamisen ajan. Lavalin paras ystävä, vaikkakin väliaikaisesti arkkivihollinen siskonsa takia. Edustaa krokotiilejä Speedorz-kisoissa sekä pahojen heimojen kohtaamisessa.
Crooler: Craggerin kaksoissisar, joka oli yrittänyt manipuloida sekä veljensä Craggerin että sudet hyökkämään leijonia vastaan. Lopulta paljastui, että hän oli kuoriutunut munastaan ennen Craggeriä, eivätkä hänen vanhempansa koskaan huomanneet sitä.
Crunket: Krokotiilien kuningatar sekä Craggerin ja Croolerin äiti.
Crominus: Krokotiilien kuningas sekä Craggerin ja Croolerin isä.
Crug ja Crawley: Craggerin ylimmät vartijat.
Crockenburg: Krokotiilien kenraali.
Hahmot > Sudet

Laumassa elävä heimo, jonka jäsenet eivät pidä kiltteydestä ja usein huijaavat kilpailuissa. Yrittivät saada koko Chiman haltuunsa 1. kaudella.
Worriz: Susien johtaja. Väliaikaisesti Lavalin vihollinen ja Craggerin liittolainen, mutta nykyään taas ystävä. Edustaa susia Speedorz-kisoissa sekä pahojen heimojen kohtaamisessa. Ihastunut Windraan, mutta joutuu salaamaan sen muilta heimolaisiltaan.
Wilhurt: Susien häijyin soturi. Hänellä on musta turkki.
Wakz: Susien vanhin jäsen.
Winzar: Susien hurjimpia jäseniä.
Windra: Puhekyvytön naaraspuolinen susi. Worrizin ihastuksen kohde.
Wonald: Heimon ainut kasvissyöjä ja nuorin jäsen.
Hahmot > Korpit

Heimo, johon kukaan ei luota, ja syystä: he huijaavat kaikkia ja varastavat kaikkea, etenkin arvoesineitä joihin he ovat hulluina. Asuvat kaatopaikalla. Kotkien tavoin hekin pystyvät lentämään.
Razar: Korppi, joka huijaa kaikkia, jopa liittolaisiaan, ja kutsuu kaikkia Chiman asukkaita ”ystäviksi”. Hänellä on koukku toisen kätensä tilalla. Edustaa korppeja Speedorz-kisoissa sekä pahojen heimojen kohtaamisessa.
Rawzom: Korppien johtaja, joka on taitava jäljittäjä.
Rizzo: Korppien rakentaja. Hänellä on silmälappu ja tekojalka.
Razcal: Korppien kirjanpitäjä, joka on muita heimolaisiaan huomattavasti varovaisempi. Hänen nokkansa yläosa on kultainen.
Ripnik: Yksi korppien parhaista varkaista.
Hahmot > Sarvikuonot

Vähä-älyinen heimo, jonka jäsenet nauttivat kivien murskaamisesta ja keskenään tappelemisesta.
Rogon: Lavalin ystävä ja väliaikaisesti Craggerin liittolainen sarvikuonojen joukossa. Edustaa sarvikuonoja Speedorz-kisoissa sekä pahojen heimojen kohtaamisessa. Hän on ihastunut Erikseen.
Runk ja Rukus: Rogonin tovereita.
Rhigor: Sarvikuonojen johtaja.
Rinona: Naaraspuolinen sarvikuono ja Rogonin sisar, joka on lajitovereitaan älykkäämpi. Hänen veljensä oli salaa tuonut hänet mukaan Kaukomaille. Eris oli aluksi mustasukkainen, kunnes sai tietää mikä Rinona oli.
Hahmot > Karhut

Heimo, jonka jäsenet ovat hyvin uneliaita ja kykenevät nukkumaan milloin ja missä tahansa. 3. kauden lopussa Sir Fangarin sulattaessa ja herättäessä jääkarhut, karhut aistivat tämän, muuttuvat aggressiivisiksi sotureiksi ja lähtevät sotimaan jääkarhuja vastaan.
Bladvic: Lavalin ystävä karhujen joukossa. Edustaa karhuja Speedorz-kisoissa sekä pahojen heimojen kohtaamisessa.
Balkar: Karhujen kuningas.
Bulkar: Karhusoturi
Hahmot > Majavat

Heimo, joka on omistaunut työnteolle. Ajatus loman pitämisestä kammoksuttaa heitä.
Breezor: Heimon ainut harmaaturkkinen majava ja luultavasti heimon johtaja. Edustaa heimoaan Speedorz-kisoissa.
Buber ja Bubic: Majavien ahkerimpia työläisiä.
Hahmot > Kaukomaiden pahat heimot

Skorpionit, lepakot ja hämähäkit ovat Kaukomailla asuvia pahoja heimoja, jotka varastivat Mount Cavoralta Chitä, tukkivat Chi-putoukset ja pitivät Legendojen petoja sekä Craggerin isää, Crominusta, vankeinaan. Myöhemmin paljastui, että he olivat syntyneet krokotiileille tarkoitetusta Chistä, jonka Laval oli pudottanut Ikuisen syvyyden rotkoon. Pahojen heimojen tukikohtana toimivan luolan sortuessa Laval ystävineen pääsee pakoon, mutta suurin osa pahoista heimolaisista saa surmansa. Eloonjääneet joutuivat myöhemmin Jäämetsästäjien jäädyttämiksi, kunnes Flinx sulatti heidät Jäämetsästäjien linnoituksessa, jossa Laval ystävineen kohtasivat heidät vielä viimeisen kerran. Mutta myöhemmin Flinx sulatti palkintohuoneen lattian ja pahat heimot putosivat, mutta hämähäkkikuningatar Spinlyn pelasti heidät.
Hahmot > Kaukomaiden pahat heimot > Skorpionit

Kaukomaiden pahojen heimojen johtajia. He käyttävät myrkkyään hallitakseen uhriensa mieltä.
Scorm: Skorpionien kuningas. Kärsimätön ja äkkipikainen. Himoitsi itselleen kaikkea Chitä, mutta syytti myöhemmin tappiostaan sen olemassaoloa.
Scolder: Skorpionien kenraali ja Scormin oikea käsi, joka juonii vallankaappausta Scormin menetettyä järkensä.
Scutter: Kuusijalkainen skorpionisotilas.
Scrug: Skorpionisotilas, Scutterin ystävä ja Scolderin veli.
Hahmot > Kaukomaiden pahat heimot > Lepakot

Sokea lentokykyinen heimo, joka muodostaa ns. ”mustat pilvet”, joilla he auttavat skorpioneja ja hämähäkkejä viemään Chitä Mount Cavoralta.
Braptor: Lepakkojen johtaja.
Blista: Lepakkojen vahvin soturi.
Hahmot > Kaukomaiden pahat heimot > Hämähäkit

Verkkoja kutova heimo, ja vastuussa Mount Cavoran Chi-putousten tukkeutumisesta.
Spinlyn: Hämähäkkien kuningatar, joka on hyvin turhamainen ja ajattelee omaa kauneuttaan. Hänen alaisensa ihailevat tätä, mutta muut kammoksuvat häntä.
Sparacon: Hämähäkkisotilaiden päällikkö.
Sparratus: Hämähäkkikunhuri.
Spindle: Valkoinen hämähäkkisotilas.
Hahmot > Jäämetsästäjät

Sapelihammaskissat, mammutit, korppikotkat ja jääkarhut ovat Chiman muinaisia heimoja, jotka olivat feeniksien heimon ja näiden opaskissojen ohella asuttaneet Chimaa jo vuosia ennen leijonia ja muita heimoja. Aluksi heidän oli tarkoitus oppia uusia asioita feeniksien ja opaskissojen avulla. Mutta Sir Fangar oli kunnianhimoinen ja löysi tiedon jäisten voimien käytöstä. Feeniksit pyrkivät poistamaan heistä nämä voimat yhdistymällä Cavoran sydämen kanssa. Mutta siihen tarvittiin yhdeksän feeniksiä, joista Fluminox ei poikansa vuoksi voinut uhrata itseään. Jäämetsästäjät vain joutuivat jään vangiksi maan alle vuosituhansiksi. Sir Fangar heräsi tappiostaan musertuneen skorpionikuningas Scormin pois heittämän Chin (josta he eivät ennen vapautumistaan tienneet yhtään mitään) vaikutuksesta, ja Sir Fangar itse herätti loput omasta heimostaan sekä mammutit ja korppikotkat. He olivat kuitenkin menettäneet osan lihastaan ja tarvitsivat kylmiä lämpötiloja selvitäkseen. He jatkoivat pyrkimystään jäädyttää Chima, ja kun suurin osa Chimasta oli valloitettu, myös jääkarhut herätettiin horroksestaan. Taistelun päätyttyä he parantuivat, muuttuivat takaisin hyviksi ja heidän toiset jalkansa ja kätensä eivät ole enää jäätä.
Hahmot > Jäämetsästäjät > Sapelihammaskissat

Jäämetsästäjien johtajia.
Sir Fangar: Sapelihammaskissojen äkkipikainen ja arvaamaton johtaja. Hän oli ennen feeniksien kuninkaan, Fluminoxin, ystävä, kunnes sai käsiinsä tiedon jäisistä voimista ja aikoi käyttää niitä vallatakseen itselleen koko Chiman. Hänen vasen kätensä ja oikea jalkansa on tehty jäästä, ja hän tahtoo napata feenikslapsi Flinxin varmistaakseen voittonsa.
Stealthor: Sapelihammaskissojen kenraali. Hänen oikea jalkansa on tehty jäästä.
Strainor: Sapelihammaskissojen pelokas jäsen ja Sykorin isäntä. Hänen vasen kätensä on tehty jäästä.
Sykor: Alkukantaisesti käyttäytyvä sapelihammaskissa.
Sirox: Yksi sapelihammaskissojen kenraali. Hänen oikea jalkansa on tehty jäästä.
Sibress: Sapelihammaskissasotilas, hänen vasen kätensä ja oikea jalkansa on tehty jäästä.
Saraw: Sapelihammaskissasotilas.
Hahmot > Jäämetsästäjät > Mammutit

Jäämetsästäjien lihaksikkain heimo, jotka unohtavat sarvikuonojen kanssa sotimisen hetkeksi.
Maula: Mammuttien johtaja sekä Munguksen ja Mottrotin äiti. Hänen oikea jalkansa on tehty jäästä.
Mungus: Jättiläismäinen mammutti ja Maulan poika jolla on väliaikainen ystävyyssuhde Rogonin kanssa. Lapsellisuudestaan huolimatta äitinsä suosikki. Hänen kärsä on tehty jäästä.
Mottrot: Maulan toinen poika ja Munguksen veli, joka älykkyydestään huolimatta kadehtii veljensä saamaa huomiota. Hänen vasen kätensä ja oikea jalkansa on tehty jäästä.
Hahmot > Jäämetsästäjät > Korppikotkat

Jäämetsästäjien vakoojia.
Vardy: Korppikotkien johtaja, joka pitää sanaleikeistä ja odottamisesta. Hänen vasen kätensä on tehty jäästä.
Voom Voom: Vardyn erittäin optimistinen henkivartija. Hänen oikea jalkansa on tehty jäästä. Voom Voom on ainoa valkoinen korppikotka.
Vornon: Toinen Vardyn henkivartijoista. Hän on erittäin pessimistinen. Hänen vasen kätensä ja oikea jalkansa on tehty jäästä.
Vultrix: Korppikotkien taitavin lentäjä. Hänen oikea jalkansa on tehty jäästä.
Hahmot > Jäämetsästäjät > Jääkarhut

Jäämetsästäjien viimeinen herätetty heimo, joihin karhut suhtautuvat erityisen vihaisesti. He ovat Chiman voimakkaimmat soturit vaikka vähän holtittomia, eikä heitä hillitse mikään.
Icebite: Jääkarhujen johtaja, hänen vasen kätensä on tehty jäästä.
Icepaw: Jääkarhusoturi, hänen oikea jalkansa on tehty jäästä.
Icerlot: Jääkarhujen kenraali, hänen vasen kätensä ja oikea jalkansa on tehty jäästä.
Iceklaw: Jääkarhusoturi, hänen oikea jalkansa on tehty jäästä.
Hahmot > Chiman suojelijat

Tunnetaan myös ”opettajina”. Feeniksit ja heidän kaupunkinsa vartijoina toimivat opaskissat (tiikerit ja leopardit) ovat Chiman muinaisia asukkaita, jotka asuvat Mount Cavoran Feenikstemppelissä ja toimivat metsästäjäheimojen opettajina. Mutta näiden saatua käsiinsä jäiset voimat ja alettua pyrkimään valloittaa Chima, yhdeksän feeniksin oli tarkoitus parantaa heidät heittäytymällä Mount Cavoran sydämeen. Mutta yksi feeniks, Fluminox, ei vastasyntyneen poikansa vuoksi voinut uhrata itseään, joten Mount Cavora vain nousi yläilmoihin ja Jäämetsästäjät joutuivat vangiksi maan alle tuhanneksi vuodeksi. Samalla leijonat ja muut rodut saivat juoda Chitä ensimmäisen kerran. Feenikstemppeli pysyi näkymättömissä, kunnes Legendojen pedot toivat sen jälleen näkyviin Jäämetsästäjien herättyä horroksestaan.
Hahmot > Chiman suojelijat > Feeniksit

Chiman suojelijoiden johtava heimo. He ovat kuolemattomia.
Fluminox: Feeniksien tuhansia vuosia vanha kuningas, joka tukee leijonia ja muita taistelussa Jäämetsästäjiä vastaan, vaikkei mielellään aluksi antanut näille Tuli-Chitä.
Flinx: Feeniksien prinssi ja Fluminoxin poika, joka isänsä harmiksi ei käyttäydy vielä aikuismaisesti. Flinx ei osaa lentää tai saada siipiään hohtamaan, minkä vuoksi Fluminox toivoo Lavalin ja tämän ystävien auttavan häntä ”löytämään kipinänsä”.
Foltrax: Liekehtivän linnakkeen kapteeni. Hänellä, Fraxilla ja Firoxilla on yheteinen sotahuuto ( Täyttä roihua!)
Frax: Feeniksien röyhkeä pilotti. Firoxin paras ystävä. Jos Frax saisi päättä itse, mitä tekee niin hän lentäisi kaikki päivät Firoxin kanssa Cavoran ympäri.
Firox: Feeniksien toinen uskalias pilotti. Fraxin paras ystävä. He viettävät paljon aikaa keskenään. Kerran he jopa benjihyppäsivät Mount Cavoran huipulta.
Hahmot > Chiman suojelijat > Opaskissat

Tiikerit ja leopardit ovat feeniksien palvelijoita ja tukivat näitä taistelussa Jäämetsästäjiä vastaan.
Lundor: Chiman ainoa leopardi ja suurin historioitsija. Hän yritti estää Tormakia viemästä artefaktia.
Tormak/Panthar: Tiikerisoturi ja Fluminoxin ylin neuvonantaja. Hän on myös Li'ellan ylisuojeleva adoptioisä, joka ei haluaisi päästää Lavalia lähellekään tätä. Li'ellan joutuessa Sir Fangarin vangiksi, hän otti luvatta feeniksien pyhän esineen, Artefaktin, vaihtaakseen sen Li'ellaan. Mutta feeniksien alueen ulkopuolella Artefakti räjähti ja kärvensi Tormakin turkin mustaksi, tehden hänestä Pantharin, Eriksen näkyjen salaperäisen pantterin. Vasta Jäämetsästäjien kukistumisen myötä hänen turkkinsa palautui ennalleen.
Tazar ja Trakkar: Kaksi tiikerivartijaa, jotka yrittivät estää Tormakia viemästä Artefaktia. Heillä on ajoneuvona liikkuva asema.
Hahmot > Paimentolaiset

Omien heimojensa ainoat tunnetut edustajat.
Skinnet: Haisunäätä, jolla on hajunsa vuoksi huono maine.
Furtivo: Kettu, joka valehtelee muille ja välittää vain oman nahkansa pelastamisesta. Tunnetaan myös nimellä Furty.
Dom de la Woosh: Riikinkukko, joka on Chiman toiseksi nopein Speedorz-kilpailija. Kutsuu itseään aina kolmannessa persoonassa. Tunnetaan myös nimellä Dom de la Wiu.
Hahmot > Legendojen pedot

Ainoat Chiman eläimet, jotka ovat vielä nelijalkaisia ja puhekyvyttömiä, koska kieltäytyivät juomasta Chi-vettä koska luottivat mieluummin omaan sisäiseen Chi-voimaansa. Asuvat nykyään Kaukomailla ja ilmestyvät vain kun heitä eniten tarvitaan. Paljastui myöhemmin että nämä olivat Craggerin vanhempien ohella pahojen heimojen vankeina.
Leijonapeto: Craggerin työnnettyä Lavalin jokeen tämä leijona pelasti hänet ja auttoi taistelussa krokotiilejä, susia ja korppeja vastaan. Joutui myöhemmin pahojen heimojen vangiksi ja vapautui Legendojen pedoista viimeisenä. Toimi vapauduttuaan Lavalin ratsuna.
Susipeto (Emosusi): Tämän Legendojen pedon hammas oli susien arvokkain esine ja hohti pedon ollessa läsnä. Oli pahojen heimojen vankina ja vapautui Legendojen pedoista kuudentena. Toimi vapauduttuaan Worrizin ratsuna.
Krokotiilipeto: Ainut pahoilta heimoilta paennut Legendojen peto. Auttoi Craggerin äidin, kuningatar Crunketin, takaisin muiden Chiman asukkaiden keskuuteen. Toimi myöhemmin Craggerin ratsuna, ja väliaikaisesti Lavalin.
Gorillapeto: Oli pahojen heimojen vankina ja vapautui Legendojen pedoista ensimmäisenä. Toimi vapauduttuaan Gorzanin ratsuna.
Sarvikuonopeto: Oli pahojen heimojen vankina ja vapautui Legendojen pedoista toisena. Toimi vapauduttuaan Rogonin ratsuna. Rogon on sen lähettyvillä älykkäämpi kuin yleensä.
Korppipeto: Oli pahojen heimojen vankina ja vapautui Legendojen pedoista kolmantena. Toimi vapauduttuaan Razarin ratsuna.
Kotkapeto: Oli pahojen heimojen vankina ja vapautui Legendojen pedoista neljäntenä. Toimi vapauduttuaan Eriksen ratsuna. Eris on siihen koskiessaan yhtä voimakas kuin käyttäessään Chitä.
Karhupeto: Oli pahojen heimojen vankina ja vapautui Legendojen pedoista viidentenä. Toimi vapauduttuaan Bladvicin ratsuna. Karhut kykenevät kommunikoimaan sen kanssa jopa unissaan.
Hahmot > Muut

Plovar: Krokotiilinvartija, joka toimii krokotiilien hammaslääkärinä.
Reegull: Alkemisti, joka on puoliksi korppi ja puoliksi kotka. Hän ei osaa lainkaan lentää. Reegull teki jaksossa 14 väärennettyä CHItä aikomuksenaan tulla sen avulla Chiman hallitsijaksi.